**Λειτουργία Ομίλων-Ημερήσιο Γυμνάσιο Πικερμίου Σχολικό έτος 2024-25**

Σύμφωνα με την απόφαση 102939/ΓΔ4,24-8-2022 στο σχολείο μας θα λειτουργήσουν επτά όμιλοι.

Κάθε μαθητής/τρια μπορεί να συμμετέχει **σε έναν όμιλο, μια και όλοι οι όμιλοι γίνονται κάθε Πέμπτη την 7η διδακτική ώρα.** Για να θεωρηθεί επιτυχής η συμμετοχή των μαθητών στον όμιλο απαιτείται **συστηματική παρακολούθηση**. Οι μαθητές δεν επιτρέπεται να ξεπεράσουν τις οκτώ απουσίες το χρόνο και οφείλουν να ανταποκρίνονται στα οριζόμενα από τον υπεύθυνο λειτουργίας του ομίλου. Μετά την επιτυχή παρακολούθηση του ομίλου ο μαθητής λαμβάνει **βεβαίωση επιτυχούς συμμετοχής** σε αυτόν. Οι υπεύθυνες δηλώσεις ενδιαφέροντος συμμετοχής σε εκπαιδευτικούς ομίλους υποβάλλονται από τους γονείς/κηδεμόνες των μαθητών/τριών **μέχρι τις 25 Νοεμβρίου** στη διεύθυνση του σχολείου (μέσω email).

***Σημείωση: η σύσταση και λειτουργία ομίλων από πλευράς εκπαιδευτικών δεν έχει τη μορφή της υποχρεωτικότητας και παρέχεται από τους εκπαιδευτικούς του σχολείου μας για τη βελτίωση της ποιότητας του εκπαιδευτικού έργου και την παροχή ευκαιριών έκφρασης των ιδιαίτερων κλίσεων των μαθητών/τριών μας.***